AksaraLLM/aksara-bahasa-daerah-v1 huggingface dataset:
Kerapan Sapi Brujul inggih punika kerapan lembu ingkang katindakaken wonten ing sabin ingkang kaelepan toya. Acara punika dumunung ing Kabupatèn Prabalingga nalika badhé tanem pantun. Bèntenipun kaliyan kerapan lembu Madura inggih punika menawi lembu saking Madura lembu kalantih, wondéné lembu saking Prabalingga namung lembu ingon-ingonan utawi kanggé mluku sabin. Lembu ing Kerapan Sapi Brujul anggadhahi pawakan ingkang longgor utawi ageng. Kawit 2019, Kerapan Sapi Brujul resmi kaakeni déning Pamaréntah Républik Indonésia minangka salah satunggaling Warisan Budaya Sanès Barang salebeting bab kawruh kaliyan padatan babagan alam kaliyan jagat rat.

Wedharan 
Kerapan Sapi Brujul dipun wiwiti nalika kadang tani bosen anggènipun mluku ing sabin. Ing sakawit, kerapan kagelar tanpa bebingah, nanging kerapanipun regeng tur dados kawigatosaning bebrayan. Sapréné, Kerapan Sapi Brujul sampun wonten lumba-lumba kaliyan fèstivalipun. Sadèrèngipun kerapan, lembu kerapan dipun sukani jamu kaliyan puluhan wiji tigan rumiyin amrih rosa anggènipun mlajeng. Ugi dipun pijeti awak saha sukunipun saperlu ngendhokaken ototipun lembu. Ing acara punika, sapasang lembu mlajeng ing lintasan 100-an mèter mawi amba sabin 50-an mèter. Ancas kawontenaken tradhisi punika kagem sarana silaturahmi antawising kadang tani, paguyuban, kaliyan pamaréntah. Kajawi punika, sabin ingkang kaliwatan lembu inggih dados gembur.

Rujukan

Pranala jawi 

 Warisan Budaya Dudu Barang Indonésia

Budaya Jawa
Budaya Indonésia
Warisan budaya
Warisan budaya dudu barang Indonésia
WikiPusaka
Donkervoort minangka pabrikan mobil sport Walanda sing mrodhuksi kendharaan bobot ultra entheng digawe kanthi tangan.

Sajarah Donkervoort
Perusahaan iki didegaké ing 1978 dening Joop Donkervoort.

Perusahaan wis ngasilake macem-macem kendaraan, Donkervoort S7 (1978 nganti 1984), Donkervoort S8 (1984 nganti 1994), Donkervoort D10 (1988) - sing diprodhuksi kanggo ulang tahun Donkervoort kaping 10 lan Donkervoort D8 (1993-2022), model paling sukses. Wiwit 2022, perusahaan wis mungkasi jalur produksi D8 lan ngenalake model anyar, F22.

Cathetan suku

 
Produsen montor
Perusahaan otomotif Walanda
Perusahaan yang diadegaké taun 1978
Sapi Sonok inggih punika kontès adu ayuning sapasang lembu babon ingkang kawontenaken ing Madura. Kontès punika mbiji kaéndahan awak, werni wulu, kagagahan, kaprigelan, anggènipun mlampah, kaliyan kasalarasan sapasang lembu. Sakathahing kabupatèn ing Pulo Madura numuti kontèsipun. Kawit 2013, Sapi Sonok resmi kaakeni déning Pamaréntah Républik Indonésia minangka salah satunggaling Warisan Budaya Sanès Barang salebeting bab seni pagelaran.

Sajarah 
Miturut katrangan Direktorat Warisan dan Diplomasi Budaya, kontès Sapi Sonok pisanan dipun wiwiti nalika warsa 1960-an ing Kabupatèn Pamekasan, Jawa Wétan. Nalika kadang tani bibar nggarap sabin, lembunipun dipun sirami, lajeng dipun cencang ing tancek. Papan kanggé nyencang punika ramé jalaran anggènipun nyencang wonten ing sakothak tegalan. Mangkonoa, wonten pamanggih saking kadang tani supados ngawontenaken lumba alit-alitan ngenani lembu pundi ingkang paling resik kaliyan rapi. Ing tembé, lembunipun dipun sukani rerenggan, nuli saya dangu saya ngrembaka kaliyan sumebar ing Madura.

Kontès 
Lembu-lembu ing kontès punika dipun selèksi kanthi temenan anggènipun ngopèni, ngukur bobot, panjang, kaliyan inggiling awak, saha lingkar dhadhanipun. Sapi Sonok dipun pacaki kaliyan sawenèh rerenggan, kados ta kalung, makutha mawi werni emas, kaliyan roncé mlathi. Kontès Sapi Sonok dipun wiwiti kanthi lumampah ing lintasan udakawis 15–20 mèter ingkang lembunipun kaapit kaliyan pangonong–pirantos awujud plengkungan ingkang kapasang ing pundhaking lembu–nanging boten kénging ndemok wewates lintasan. Supados boten ndemok wewates punika, wonten jongki ing wingking ingkang ngendhalèkaken lembunipun mawi tangsul 7 mèter. Nalika mlampah, lembunipun ugi kairingan saronen kagem ngregengaken kontèsipun. Ing pungkasaning lintasan, wonten gapura minangka garis finis. Lembu-lembu ingkang dumugi garis finis kedah ngidak sawilah kajeng ing gapura mawi werni emas.

Rujukan

Pranala njawi 
 

Warisan budaya dudu barang Indonésia
Kabupatèn Pamekasan
WikiPusaka
Kanayakan Indonésia yaiku gunasana papréntahan Indonésia kang angurusi babagan tartamtu ing sajeroning papréntahan. Kanayakan alungguh ing Jakarta lan diuloni dening Pangulu Ganagara Indonésia.

Pratélaning kanayakan 
Ing isor iki pratélaning kanayakan kang maana ing Indonésia, cihna lan nayakané. Yèn kanayakan kasebut ora aduwé jawatcihna, cihna kanayakan kasebut bakal diganti dumadi prajacihna Indonésia.

Kanayakan golongan I 
Miturut Pranatan Pangulu Angka 68 Taun 2019 babagan Gunaraga Kanayakaning Praja, kanayakan golongan I yaiku kanayakan kang angurusi babagan papréntahan kang tatajeneng gamblang katulis ing AAB 1945. Kanayakan golongan iki tatajenengé maajeg salawasé lan ora bisa diowahi. Kanayakan kang maana ing golongan iki maana telu, yaiku:

Kanayakan golongan II 
Kanayakan golongan II yaiku kanayakan kang angurusi babagan papréntahan kang gunambané kasebut ing sajeroning AAB 1945. Prakèhing kanayakan iki bisa diowahi tatajênênge nalika nayakamandhala bakal dibubrah utawa kapyakan nayaka anyar. Mligi kanggo kanayakan kang angurusi bab agama, ukum, kaslametan, lan artakarya, nalika kapéngin dibubrah/diowah kudu disarujuki dening Nicagrêha Ganagara Indonesia.

Kanayakan golongan III 
Kanayakan golongan III yaiku kanayakan kang angurusi babagan papréntahan kanthi pituju pilandhep, larasgawé, lan ékalarasing kriyarancana papréntahan.

Kanayakan larasgawé 
Kanayakan larasgawé yaiku kanayakan kang aduwé bubuhan kanggo angupakara larasgawé, ékalaras, lan lakuwasa urusan kanayakan ing sajeroning upakara papréntahan ing golalaladé.

Deleng uga 
 Undang-Undang Kementerian Negara
 Daftar kabinet Indonésia
 Kanayakan Indonésia

Referensi

Catatan kaki

Daftar pustaka 
 
 

Kanayakan Indonésia
Kasampurnan Jati inggih punika paguyuban penghayat kapitadosan ingkang dipun pandhégani déning Ki Ahmad Taruno saha Ki Budi Utomo ing surya kaping 5 Juli 1963 ing Kabupatèn Kulon Praga, Ngayogyakarta.

Sajarah 
Ing warsa 1860–1908, Ki Tjitrojoso peparing kathah pitulung kados ta nambani tiyang-tiyang sakit saha awèh pitutur babagan pagesangan tumrap bebrayan. Ki Karjonadi–yoganipun Ki Tjitrojoso–nglajengaken dharmabakti ramanipun nalika warsa 1925 kanthi kawewahan kagiyatan ulah karohanèn kaliyan pencak silat. Tiyang-tiyang ingkang kapéngin pados ngèlmu dhumateng Ki Karjonadi cacahipun wonten kathah, nanging anggènipun mulang namung kaliyan saben tiyang kémawon. Wonten kalih siswa kawakan ingkang kathah pangalamanipun, inggih punika Ki Ahmad Taruno kaliyan Ki Budi Utomo. Ing surya kaping 5 Juli 1963, kekalihipun ngyasa paguyuban aran Kasampurnan Jati ingkang ngandhut piwulangipun Ki Karjonadi.

Struktur paguyuban punika dumados saking pinisepuh, pangajeng, sekretaris, kaliyan bendahara. Ing warsa 2017, ingkang ngugemi Kasampurnan Jati cacah 695 tiyang.

Piwulang 
Ing Kasampurnan Jati, Pangèranipun sinebat Pangèran Ingkang Murbèng Dumadi (Gusti Ingkang Maha Tunggal). Pangèran ing Kasampurnan Jati anggadhahi sipat Maha Sampurna saha Maha Gaib. Panjenenganipun ugi ingkang ngripta jagad raya saisinipun, ingkang nata pagesanganing menungsa mawi ukum alam. Ukum alam inggih punika ukum ganjaran kagem tindak-tanduking menungsa ing donya. Umat menungsa kedah nuruti dhawuh-dhawuhipun murih salaras anggènipun ngaurip, ugi kedah nindakaken tumindak-tumindak ingkang becik saha ngéndhani laranganipun.

Tata cara ngibadah 
Ingkang ngugemi Kasampurnan Jati ngibadahipun kanthi ngadeg nyilangaken asta ing ngarep dhadha utawi kanthi sila, sedhekep, ndhengkluk, kaliyan madhepipun bébas, saha katindakaken nalika wengi punapa déné siyang, mligi dinten mirungganipun dinten Jumuwah Kliwon, Slasa Kliwon, kaliyan nalika wetonipun. Kajawi punika, badan kaliyan papan ngibadahipun kedah resik. Pirantosipun wonten klasa, sajèn, menyan, woh-wohan, kaliyan pangilon. Laku tambahanipun ugi sami kaliyan para penghayat sanèsipun kados déné pasa, pasa pati geni, ralat, nyuda anggènipun tilem kaliyan dhahar.

Rujukan

Cathetan suku

Kapustakan 
 

Budaya Jawa
WikiPusaka
Katedraling Kristus Juru Slamêt () yaiku salah sawijining katedral Ortodoksi Rasiyê ing Moskva, Rasiyê, ing sisih loring kali Maskvà, saperangan atus meter sakidulkuloning Kremlin. Kanthi dhuwur 103 meter, katedral iki yaiku wawangunan grija Kristen Ortodoksi kapingtêlu kang paling dhuwur sadonya, sabubaring katedral Kaslametaning Braya ing Bucharest, Romania, lan katedral Santo Petrus lan Paulus ing Sangkth Pyithyirburg, Rasiyê.,

Grija kang angadêg saiki yaiku kang kapindho. Grija kang kawitan, kawangun ing abad kaping 19 M, ambutuhake puñjul saka 40 taun kanggo arampung, lan dumadi adêglakoning pratamana donya ing 1882 M saka 1812 Overture kang karipta dening Caikovski.

Grija kang kapisan karubuhake ing taun 1931 M dening Poliburo Sovyet. Pingrubuhe dikarêpake kanggo amenehi dalan kanggo Kadhatoning Sovyet maagung kang dumadi panggoning ukumkaryakaning nagara, Sovyet Paramaning Sabaganagara Kasawiji Sovyet.

Pimangun kawiwitan ing taun 1937 M ananging kaêndhêg ing taun 1941 nalika Dhoyclandh anglurug Pasawijen Sovyet nalika Prang Donya Kapindho. Warangka wajane kapêgat ing taun sabañjure, lan kadhatone ora tau kawangun. Sabubaring pimbubaring Soviet Union, grija kang kapindho kapulihake ing papan kang padha antaraning taun 1995 karo 2000 M.

Paripustaka
Pasangan inggih punika salah satunggaling pirantining lembu utawi sapi ingkang kawangun saking kajeng glondhongan utawi prejengan lan saget ugi kawangun saking pring. Pasangan kadamel kagem amrih gampile sapi anggenipun anggered momotan ingkang padatan awujud cikar utawi grobag lan wluku, pasangan punika ugi nyekecakaken bajingan anggenipun ngrukunaken sapi, nanging ewa semanten, mboten dados pesthinipun menawi pasangan punika kapikul sapi sapasang, pasangan saget ugi katumrap ing sapi cacah setunggal.

Ing sainthenging jagad, wujudipun pasangan punika wonten maneka rupi miturut adat budaya papan pinangkan lan jinising sapi kang kaagem makarya.

Kewan sanes ingkang saget dipuntrapi pasangan inggih punika maesa. Dene ing nagara manca wonten ugi kewan sanes kadosta kudha, kuldi, lan bagal kang katrapi pasangan.
Tallinn (biyen dikenal minangka Reval), iku kutha krajan lan munisipalitas gedhé dhéwé ing Éstlan. Kutha sing dumunung ing pesisir Sagara Baltik iki nduwé padunung 437.811 jiwa.

Tallinn nampa hak kutha ing taun 1248. Amarga lokasi sing strategis ing pinggir sagara, pelabuhan abad pertengahan dadi pusat perdagangan sing penting, nalika Tallinn dadi penting minangka kutha anggota paling lor ing Liga Hanseatic. Kutha Lawas Tallinn minangka salah sawijining kutha abad tengahan paling apik ing Eropa lan kadhaptar minangka Situs Warisan Donya UNESCO.

Cathetan

Delengen uga 
 Katédral Aleksander Nevski, Tallinn

Kutha krajan ing Éropa
Langen Mandra Wanara inggih menika salah satunggaling genre drama beksam Jawi ingkang dipundamel déning KPH Yudanegara III kinten-kinten taun 1890. Drama beksan punika adhedhasar cariyos Ramayana ingkang dipunkembangaken wonten ing kompleks Kepatihan. Ebah-ébahipun dipun tembangaken kanthi jogèd jèngkèng (posisi lenggah ing suku) saha antawacana dipun tembangaken kanthi tembang macapat. KPH Yudanegara III minangka mantunipun Sri Sultan Hamengku Buwana VII ugi Patih Dalem ingkang kagungan gelar KPAA Danureja VII. Rikala taksih alit, KPH Yudanegara III remen sanget dhateng seni pagelaran drama beksan rakyat Srandhul ingkang mendhet lampahan saking Serat Menak. Nanging, KPH Yudanegara II minangka bapakipun KPH Yudonegara III kados-kados boten rena yèn putranipun naming ndhèrèk seni kerakyatan. KPH Yudanegara II lajeng maringi saran supados KPH Yudonegara III nggarap seni pagelaran gagrag kraton kanthi mendhet lakon saka wiracarita Ramayana.

Beksan saka Rakyat 
Kamirungganing Langen Mandra Wanara inggih punika gerak beksan ingkang dipun tindakaken kanthi jènkèng. Puniki sengaja dipun damel kanggé mbèntenaken kalihan wujud beksan ing kagunan Wayang Wong. Langen Mandra Wanara ing pagelaranipun mendhet cariyos saking serat Ramayana. Unsur beksan ing seni pagelaran puniki kebak sanget sanajan ugi migunakaken antawacana. Iringan musik kanggé pagelaran Langen Mandra Wanara migunakaken sèt gamelan kalihan Sindehn saha Dhalang. Gerakan-gerakan beksan ing Seni Pentas Langen Mandra Wanara wontenipun gamelan pancèn perlu. Sasanèsipun kanggé mbentuk swasana pagelaran, gamelan ugi nggadhahi piguna kanggé maringi greget ngiringi gerakan-gerakan ingkang dipun tindakaken déning para pambeksa. Dhalang minangka pimpinan kaliyan pengatur pagelaran. Déné urut-urutanipun Langen Mandra Wanara saking wiwitan ngantos pungkasaning pagelaran dipun ringkes ing Serat Kandha. Serat Kandha dados tuntunan dhalang anggenipun mimpin pagelaran. Wosipun Serat Kandha inggih punika

1. Pembagian lakon ing larik.

2. Medal lan mlebet pemain ing pagelaran.

3. Gendhing ingkang dipun ginakaken.

4. Antawacana ingkang di[un ginakaken.

Uga delengen 
 Langendriya Ngayogyakarta

Rujukan 

Warisan budaya
Warisan budaya dudu barang Indonésia
WikiPusaka
Khuntulan menika salah satunggiling kesenian tradhisional masarakat Yogyakarta, mliginipun ing tlatah Sléman. Khuntulan menika sacara harafiah ateges manuk kuntul (kados bangau pethak nanging buntutipun pèndèk lan saged lumayu rikat sanget). Kesenian menika dipunnamani manuk kuntul amargi para beksanipun ngagem rasukan pethak kados manuk kuntul utawi bangau pethak.

Khuntulan menika dipungelar minangka caos sokur dhateng Gusti Allah ingkang Maha Wisesa. Khuntulan menika ugi nyaosaken pepujen dhateng Gusti Pangéran, menika ngemutaken bilih sedaya masarakat kedah langkung celak kaliyan Gusti ingkang kagungan gesang. Khuntulan dados kesenian ingkang raket sanget kaliyan masarakat mila kesenian menika tansah dipunleksanakaken ing salir padatan.

Ciri Khas Khuntulan 
Khuntulan saéstu kenthel nuansa islaminipun amarga wonten pawaosan kitab Al-Barzanji mingka pratélan utama ing pagelaran Khuntulan. Khuntulan ingkang climèn menika dipuniringi terbang lan bedhug sederhana, ewadéné khuntulan kundaran biyasanipun ngangge jidor, kendhang, gong menapa organ, lan wonten ing wiwitan wonten pamaosan ayat Al-Barzanji. Kejawi menika, pambeksa narèkaken ébahan pencak silat sesarengan. Ébahannipun inggih menika njejakaken suku ing ngandhap, sukunipun siyaga kuda-kuda dipun lajengaken ngantem lan nendang kados tiyang ingkang némbé padu. Kesenian menika disarengi tabuhan terbang lan para sinden nembangaken syair kanthi basa Arab.

Rujukan 

  Warisan Budaya Takbenda

Pranala Njawi 

 Kesenian Kuntulan Warisan Budaya TakbendaIndonesial
 Khuntulan Yogyakarta
 Kuntulan
 Khuntulan

WikiPusaka
Wonten ing adat Jawi kangge mantu mliginipun ing Daerah Istimewa Yogyakarta saha Jawa Tengah wonten lelampahan ingkang kedah dipuntindakaken saderengipun panggihing temanten utawi dhaup. Limrahipun kulawarga ingkang ngundhuh mantu nyamektakaken kabetahan pirantos kangge njangkepi tata cara mantu menika. Wondene, tata cara mantu menika ing antawsisipun.

 pasang tarub
 buwangan
 pasang tuwuhan
 siraman
 sade dhawet
 plangkahan
 midodareni
panembusing kembar mayang
Upacara Buwangan (ꦲꦸꦥꦕꦫꦧꦸꦮꦔꦤ꧀) lampah tata cara awal mantu kaping kalih sasampunipun pasang tarub. Upacara menika nggadhahi ancas mbebuwang salwiring sukerta utawi pepalang murih tumapaking acara mantu saged kalis ing sambekala. Wonten kalih jisi buwangan inggih menika.

 Pecok Bakal awujud kacang-kacangan kados ta dhele, kacang ijo, saha kacang tholo. Lajeng kluwak, kemiri wungkul, tigan ayam mentah, gantal, ron dhadhap serep, trasi, brambang, bawang, lombok, gendhis, klapa, saremp, empon-empon, rajangan daging, saha arta receh. Sadaya menika dipunwadhahi takir ageng utawi panjang ilang inggih menika wakul ingkang kadamel saking nam-naman ron klapa kaplipit papah debog pisang. Panjang ilang menika dipunpapanaken wonten ing griya wanci dalu.
 Gecok Mentah awujud daging lembu mentah ingkang kacacah alit dibumboni bawang, lombok, brambang, kencur, santen ingkang dipunwadhahi sudi utawi taker alit. Sedaya kawadhah takir lajeng dipunsukakaken ing saben pojok pekarangan , pojok griya, pojok sumur, sarta jamban. Anggenipun buwang utawi mapanaken ing wanci dalu.
Peksi Moi ya iku beksan kang ngrembaka ing tlatah Sléman. Peksi Moi iku cekakan saka "Persatuan Kesenian Islam Main Olahraga Bela Diri". Beksan iki dipopulèraké déning K.H. Nahrowi, salah siji ulama saka Ploso Kuning, Minamartani, Ngaglik, Sléman nalika taun 1954. Peksi Moi bisa diarani klumpukan obahan pencak silat kang kairingan karo instrumèn. Saben instrumèn lan tembang kang diunèkaké ndarbèni obahan béda-béda kang liriké ngandhut ajakan ngibadah lan nyawijikaké bangsa. Wektu pagelaran Peksi Moi iku ana kang cepet lan suwé, kurang luwih sak jam.

Wedharan 
Ing Peksi Moi, ana sawenèh peran kang dilakoni, antarané ya iku pambeksa, juru musik, lan juru nembang. Ing pagelaran Peksi Moi, ana pambeksa cacah 12 nganti 16, bareng karo patang juru musik kang mainaké kendhang (sak wong) lan rebana (telung wong), lan uga rong juru nembang. Pagelaran beksan dumadi saka wong lanang lan wadon kanthi kairingan 35 tembang. Tembangé mung arupa syair-syair ajakan ngibadah lan ora nduwèni alur carita. Uga ana telung jinis basa lan siji reroncèn nada kang dianggo ing syair Peksi Moi, ya iku basa Arab (8 bait). Sandhangan kang dianggo ya iku klambi werna putih diblebed karo rompi werna biru, jingga, lan ungu. Ing bagéan weteng nganggo stagèn; udheng mawa variasi wulu, kathok werna ireng diblebed karo jarik motif parang. Seragam ing Peksi Moi bola-bali diowahi wiwit jaman biyèn tekan sapréné mawa rancangan kang menarik lan jumbuh karo owah gingsiring jaman.

Peksi Moi dadi bagéan wigati tumrap bebrayan ing Dhusun Soka Wétan, minangka sawiji kagunan tradhisi mawa nuwansa Islam kang diugemi bebrayan ing padinan. Peksi Moi dadi idhèntitas bebrayan kanggo nyaluraké èksprèsi kaberagaman, uga dadi sarana silaturahmi para warga, malah bisa ngasilaké dhuwit tumrap para juru mainé.

Rujukan

Cathetan sikil

Kapustakan 

Budaya Jawa
Kabupatèn Sléman
Warisan budaya dudu barang Indonésia
WikiPusaka
Pasang tuwuhan (ꦥꦱꦁꦠꦸꦮꦸꦃꦲꦤ꧀) awujud maneka werni tetuwuhan ingkang kapasang ing gapura pawiwahan saha ing pasirahaman calon temanten. Ancasipun pasang tuwuhan inggih menika pangajab murih temanten benjangipun saged nuwuhaken gesang bebrayan ingkang utami saha mulya. Wondene jinising tuwuhan saha maknanipun inggih menika.

 Pisang Raja suluhan setandhan jangkep kalihan saperangan witipun lajeng kapasang ing gapura pawiwahan. Maknanipun mugi temanten saged nggadhahi watak saha sipat kados raja.
 Cengkir gadhing utawi klapa werni jene. Maknanipun mugi tresnanipun calon temanten linambaran tresna ingkang suci kados toya ing salebeting klapa.
 Tebu wulung watangan maknanipun mugi pamilihing garwa kanthi anteping kalbu saha teteging iman.
 Ron kluwih, mugi anggenipun mantu tansah kaparingan kaluwihan ugi gesangipun calon temanten.
 Ron alang-alang, ing pangajab anggenipun mantu kalihan gesanging temanten tebih saking salwiring alangan utawi pepalang.
 Ron apa-apa utawi ron dhadhap serep murih anggenipun mantu boten wonten apa-apa kalis saking samukawis alangan manggih karaharjan ngantos pungkasing gati.
 Pari sawuli, mugya gesangipun calon temanten saged kados pari tansaya isi tansaya tumungkul ugi saged gesang ngrembaka murih murakabi.
 Sekar saha wohing kapas pangajabipun murih calon temanten gesang cekap sandhang pangan.
 Ron waringin sarencekipun kanthi ancas mugi calon temanten kalihan ingkang pamengku karsa pinaringan pangayoman saha sageda angayomi.
 Pengaron isi kembang setaman kapapanaken ing sacaketing tetuwuhan murih temanten pinaringan raos suka ing manah kados sekar ing taman.
 Janur (jarwa dhosok: sejatinging nur utawi Gusti) mugi calon temanten pikantuk wewarah saha pitedah saking Gusti ingkang Mahamirah.

Pasang tuwuhan menika minangka salah satunggaling lampah tata cara awal mantu ing adat Jawi.

Pratelan Waosan 
Pringgawidagda. Suwarna. 1998. Gita Wicara Jawi. Yogyakarta: Penerbit Kanisius.
Rusa sika (Cervus nippon), uga dikenal minangka rusa belang Lor utawa rusa Jepang, iku spesies rusa sing asalé saka akèh Asia Wétan lan dikenalaké ing dhaérah liya. Sadurunge ditemokake saka Vietnam lor ing sisih kidul nganti Timur Jauh Rusia ing sisih lor, saiki ora umum kajaba ing Jepang, ing endi spesies kasebut akeh banget. Jenengé asalé saka shika (鹿), tembung Jepang kanggo "rusa". Ing Jepang, spesies iki dikenal minangka nihonjika (ニホンジカ (日本鹿), "rusa Jepang"). Ing basa Tionghoa, diarani 梅花鹿; méihuā​lù; 'kancil kembang plum'.

Rusa
Kembar mayang (ꦏꦼꦩ꧀ꦧꦂꦩꦪꦁ) kadhapuk saking kalih tembung inggih menika kembar kalihan mayang. Tegesipun kembar inggih menika sami; boten wonten bedanipun. Dene, mayang menika araning sekar jambe ingkang ngemu teges rerenggan sekar ingkang endahing warni. Kembar mayang menika wonten kalih wujudipun. Kekalihipun awujud rerenggan saking janur kuning. Kembar mayang ingkang satunggal minangka pralambang temanten kakung, satunggalipun pralambang temanten putri. Kembar mayang mengku makna sinandi inggih menika kembaripun temanten kekalih, kembar sih tresnanipun, cipta, rasa, saha karsanipun. Wondene kembar mayang menika ugi asring kasebut Sekar Kalpataru Dewadaru utawi wit pagesangan utawi wit kelanggengan. Minangka pralambang karahayun saha kaslametan. Dados sarana tulak sarik saking maneka bebendu pepalang amrih lampahing tata cara penganten rahayu kalis ing sabekala. 

Panebusing kembar mayang menika saged dipunprangguli ing tata cara awal mantu adat Jawi.
Balangan gantal (ꦧꦭꦁꦔꦤ꧀ꦒꦤ꧀ꦠꦭ꧀) minangka salah satunggaling lampah upacara panggih. Gantal inggih menika sedhah ingkang kalinting katangsulan bolah putih, dene gantal menika wonten werni kalih ingkang dipuncepeng temanten putri kawastanan godhong kasih, dene ingkang dipuncepeng temanten kakung kawastanan godhong tutur. Maknanipun godhong kasih menika supados temanten gadhah raos tresna asih dhateng kakung, dene godhong tutur ing pangajab murih temanten kakung sageda dados guru lakinging temanten putri tansah paring pitutur sarta wewarah dhumateng garwa. Wondene, gantal menika beda lumah kurepipun nanging menawi gineget tunggal raosipun. Ngewrat makna bilih manungsa ingkang dados titahing Gusti menika menawi sampun kapanggihaken dados jodhonipun sageda manunggal ing cipta, rasa, miwah karsanipun. 

KAWAOSA

https://www.fimela.com/relationship/read/5150098/makna-dan-filosofi-balangan-gantal-dalam-tradisi-pernikahan-yogyakarta

https://inibaru.id/tradisinesia/balangan-gantal-pada-pernikahan-jawa-lempar-melempar-sirih-perlambang-kasih
Rusa sambar (Rusa unicolor) ya iku kidang gedhé asli saka anak bawana India, Cina Kidul lan Asia Kidul-wétan.
Penampilan lan ukuran rusa sambar beda-beda ing sawetara, sing nyebabake kebingungan taksonomi sing akeh ing jaman kepungkur; luwih saka 40 sinonim ilmiah sing beda wis digunakake kanggo spesies kasebut. Umumé, dhuwuré 102 nganti 160 cm (40 nganti 63 in) ing pundhak lan boboté bisa nganti 546 kg (1,204 lb), sanajan luwih umumé 100 nganti 350 kg (220 nganti 770 lb).
Tanduk sing gedhe lan kasar biasane rusine, alis sing prasaja lan balok dicabang ing pucuk, saengga mung duwe telung tines. Dawane tanduk biasane nganti 110 cm (43 in) ing individu sing wis diwasa.

Rusa
Bhikkhu Mongol minangka praktisi monastik Buddhisme ing Mongolia. Biksu Mongol kerja lan manggon ing biara lan kuil Buddha ing saindhenging Mongolia lan ing negara liya.

Sajarah 
Buddhisme pisanan teka ing Mongolia liwat Himalaya lan Tibet. Buddhisme Tibet dadi agama resmi Wangsa Yuan sing dipimpin Kubilai Khan. Sawisé runtuhé Dinasti Yuan ing taun 1368, Tengriisme dadi agama utama ing steppes Eurasia wétan nganti abad kaping 16. Sajrone Wangsa Qing, agama Buddha maneh dadi agama utama, ing Mongolia Luar lan Mongolia Dalam.

Panganiaya 
Ing abad kaping 20, Republik Rakyat Mongolia nganiaya para bhikkhu Mongol lan umat Buddha liyane.

Referensi
Prabu Hamsa iku raja telukane Prabu Jarasandha. Tokoh iki mung tinemu ing wayang purwa lakon Sesaji Rajasuya. Amarga digdaya sekti mandraguna, Prabu Hamsa banjur didadekake bahu kanane Prabu Jarasandha. Pinercaya ngelar jajahan, wenang ngirid wadyabala saaksohini. Wadyabala saaksohini iku kedadéyan saka prajurit 109.350 + jaran 65.610 + gajah 21.870 + kreta perang 21.870.

Prabu Hamsa duwe kadang sinorohwadi nunggal sapaguron, asmane Prabu Dimbaka. Umure luwih enom, wujude jibles Prabu Hamsa, mula kekarone sinebut ratu kembar. Ana ing ngarsane Bapa Guru, kekarone padha prasetya: "Urip nunggal sakamulyan, mati nunggal sapapan."

Prabu Dimbaka iki uga dadi telukane Prabu Jarasandha. Amarga Prabu Dimbaka uga digdaya, banjur didadekake bahu keringe Prabu Jarasandha. Dipercaya mandhegani wadyabala saaksohini.

Ing sawijining dina, wayah tengah wengi, Prabu Hamsa lan Prabu Dimbaka nglurugi negara Kumbina lan Lesanpura. Klakon nawan Prabu Bismaka (ratu ing Kumbina) lan Prabu Setyajit (ratu ing Lesanpura). Nanging durung nganti disowanake ing ngarsane Prabu Jarasandha, ratu 2 mau bisa direbut dening Prabu Baladewa, banjur disingidake ing papan kang winadi. Mesthi wae Prabu Hamsa muring-muring  ngadhepi kanyatan iku. Ing atase ratu 2 wis dibanda lan dijagani prajurit 2 aksohini, parandene meksa bisa kacolongan.

Sabanjuré, Prabu Hamsa dhawuh marang Prabu Dimbaka supaya ngirid wadyabala, nglurugi menyang negara Mandura. Dinuga playune Prabu Bismaka lan Prabu Setyajit  mesthi menyang negara Mandura. Dene Prabu Hamsa nedya mbedhah negara Dwarawati. 

Ana satengahing marga, Prabu Hamsa sawadyabalane kepethuk wadyabala Dwarawati kang tinindhihan Prabu Baladewa. Sulayaning rembug dadi perang rame. Prajurit mungsuh padha prajurit, dene Prabu Hamsa perang tandhing mungsuh Prabu Baladewa. Kekarone timbang kadigdayane. Nalika Prabu Baladewa mijilake senjata Nenggala, Prabu Hamsa gragapan, nuli ngoncati paprangan. Ngambah ing antariksa, singep mega. Niyate nedya njulung tungkul (ngelimpe), angon lenane mungsuh. Nanging Prabu Baladewa waspada ing paningal. Senjata Nenggala ditlorongake ing penere Prabu Hamsa. Ngenani lempenge (weteng ngiringan), satemah tiba ing pabarisaning mungsuh.

Priksa anggane Prabu Hamsa nglumpruk aneng paprangan tur ing barisaning mungsuh, Prabu Baladewa enget pangandikane Prabu Kresna. Sigra paring sasmita marang para prajurit pendherek saka Dwarawati lan Mandura supaya bebarengan alok yen ing paprangan ana ratu mati dadi banyu. Sedhela wae wus kapireng swarane para prajurit padha alok yen ing paprangan ana ratu mati dadi banyu.

Prabu Hamsa kang wis tatu, mbrodhol ususe, ora enggal dipateni. Kapara dijarakake wae kareben mati sakarepe dhewe. Prabu Hamsa krekel-krekel tangi, banjur jumangkah ninggalake barisaning mungsuh karo nekem ususe.
Garudha Aruni uga sinebut Garudha Brihawan. Dumadi saka endhog kagungane Dewi Winata. Ya Garudha Aruni iki kang bisa mardikakake Dewi Winata saka anggone dadi batur tukone (budhake) Dewi Kadru. Tembene Garuda Aruni dadi titihane Bathara Wisnu. 

Tokoh iki mung tinemu ing wayang purwa lakon Aruna-Aruni. Wondene bakuning crita mangkene: Dewi Winata kaparingan antiga (endhog) rong iji dening Bathara Brahma, ramane. Tekan titimangsa iku durung netes. Amarga selak kepengin ngerti wujuding makhluk kang ana jroning antiga, salah sijiné endhog dipecah. Mijil manuk kang durung wancine lair, nanging urip bisa brangkangan lumaku. Kena soroting surya bisa metu wulu lan lare, kaparingan jeneng Garudha Aruna (Kaga Ngruna), kang banjur muring lan ngesotake Dewi Winata, yen ing tembe Dewi Winata bakal dadi batur tukone kadang dhewe. 

Supatane Garudha Aruna dadi kasunyatan. Dewi Winata dadi batur tukone Dewi Kadru, amarga kalah bedhekan. Nandhang rekasa lair batin. 

Kacarita, endhogé Dewi Winata sing sijine, wis titiwancine netes. Mijil manuk gedhe kang wus jangkep sakabehe. Dening Dewi Winata kaparingan tetenger Garudha Aruni. Banjur mesat mabur ing akasa saperlu ndeleng kahananing jagad. Ing kono sumurup kasangsarane Dewi Winata, amarga saka trekahe Dewi Kadru. 

Garudha Aruni kang cucuke lancip landhep mawa wisa, sikil lan cakare santosa (kuat), sarta duwe jalu ampuh, banjur tumiyup mudhun nyamberi ula cilik-cilik kang ngreridhu Dewi Winata. Ula cilik-cilik akeh kang mati. Sisané kang isih urip padha mlayu ndhelik ing sangisore watu lan gegrumbulan. 

Ula gedhe kang aran Naga Taksaka murinani, dadi campuh perang rame. Padha digdayané. Katungka rawuhe Bathara Brahma, misah kang padha bandayuda. Kadunung-dunungake yen salugune Garudha Aruni lan Naga Taksaka iku isih sedulur. Banjur padha nemoni Dewi Kadru lan Dewi Winata. 

Bathara Brahma paring pangandika, senadyan Garudha lan Naga iku isih tunggal pancer, nanging kekarone ora bakal bisa rukun salawase. Kajaba iku, wiwit titimangsa iku Dewi Winata wis luwar anggone dadi batur tukone Dewi Kadru. Kadhawuhan tetep rukun anggone paseduluran. Naga Taksaka kadhawuhan ngawula marang Sang Hyang Antaboga. Dene Garudha Aruni kadhawuhan nyuwun toya Amerta (banyu panguripan) marang Bathara Guru. Kang kadhawuhan matur sendika, banjur padha budhal. Bathara Brahma nuli kondur ing kahyangane, yaiku ing Duksinageni. 

Kacarita Garudha Aruni mesat ing akasa, nedya andhustha toya Amerta. Kapapag Bathara Wisnu. Sulayaning rembug dadi perang rame adu kasekten. Garudha Aruni kalah, banjur didadekake titihane Bathara Wisnu, kaparingan jeneng Garudha Brihawan, tegese garudha kang abure bisa mencit nganti pucuking langit. 

Ing tembe Garudha Aruni (Brihawan) didhaupake karo Dewi Brahmanisri, bisa nurunake para ratuning manuk, kalebu Jatayu, Sempati, lan sakpanunggale.
Thunbergia erecta iku spesies wit njalar saka genus Thunbergia sing asalé saka Afrika kulon. Jeneng liya yaiku bush clockvine,  king's-mantle  lan potato bush.

Referensi

Pranala njaba 

Thunbergia
Wayang buta gedhe sing wujude kaya gambar iki, diarani Brahala. Mujudake gambarane wong nesu. Mula diarani brahala:wis bubrah tur ala. Yen dipriksani, wong nesu kae mesthi polatane medeni. Mripate mentheleng, alise gathuk, ucape kasar. Kaya wujude buta iku, medeni. Ana ing crita wayang, sing bisa malih buta gedhe kaya ngono iku mung titah panjanmane Bathara Wisnu. 

Raden Arjunawijaya bareng jumeneng nata ing Maespati, jejuluk Prabu Arjuna Sasrabahu. Panjenengané panjanmane utawa titise Bathara Wisnu, mula yen pinuju duka bisa tiwikrama wujud buta gedhe abahu sewu (Sasra, asale saka Jawa kuna, sahasra: sewu). Tembung tiwikrama asline triwikrama, tegese jumangkah kaping telu. Ujaring kandha: Bathara Wisnu yen wis wujud brahala kaya gambar iku, ngubengi jagad nganti kemput temu gelang mung sarana njangkah ping 3. Nanging ing jaman saiki, tembung triwikrama mingsed pakecapane dadi tiwikrama, lumrahe ditegesi malih rerupan kang nggegirisi banget (amarga nesu), kayata malih buta kang gedhene kagila-gila.

Pirsani Uga

 Bathara Wisnu

Prabu Arjuna Sasrabahu

Prabu Kresna
Begawan Animandaya utawa Begawan Animandawya iku pandhita kang ngalami panandhang disuduk bokonge nganggo lembing, awit ngundhuh wohing panggawene nalika isih cilik. Critane mangkene: Sawijining dina Begawan Animandaya nglakoni tapa mbisu. Ndilalah ana maling nggawa barang oleh-olehane mlebu ing padhepokane Begawan Animandaya. Ora let suwe katungka praptane wadyabala Magada sing ngoyak playune maling. Tetunggule prajurit nyuwun priksa marang Sang Begawan, menyang ngendi playune maling. Begawan Animandaya ora wangsulan. Para prajurit Magada nuli padha lumebu jroning padhepokan. Kabeh isining padhepokan digeledhah. Wasana malinge ketemu, ndelik ing longan ngisor pasareane Sang Begawan. Maling dicekel lan dibanda, terus diglandhang ing ngarsane ratu Magada. Karampungane, maling iku diukum kisas (ukum pati).

Begawan Animandaya kena dakwa mbiyantu maling. Sang Begawan dirangket, dilarak ing ngarsane Sang Prabu. Putusane pengadilan, Begawan Animandaya kapatrapan pidana ditancepi lembing bokonge. Awit saka genturing kasutapane, senadyan bokonge ditancepi lembing nganti jero, Sang Begawan ora seda.

Para resi mitrane Sang Begawan padha tilik lan nakokake apa sababe nganti nampa paukuman kang kaya mangkono abote. Sang Begawan mratelakake yen ora mraduli marang maling kang lumebu ing padhepokane, lan ora mangsuli pitakone prajurit Magada, amarga pinuju nglakoni tapa mbisu. Para resi mau banjur sowan Sang Prabu, ngaturake kabeh pangandikane Begawan Animandaya.

Sang Prabu banjur paring dhawuh marang wadyabala, supaya ngluwari Begawan Animandaya. Lembing kang wis sawetara dina tumancep ing bokonge Sang Begawan, didudut. Nanging ora bisa diuwali, mula banjur ditugel. Sang Begawan ngrasakake sewu lara dadi siji. Para resi mitrane Begawan Animandaya nuli padha mateg mantram sakti. Wusana pucuking lembing kang isih ana ing sajroning awake Sang Begawan banjur metu liwat embun-embunane.

Sawise Begawan Animandaya luwar saka panandang, para resi banjur padha munggah kahyangan, nemoni Bathara Dharma. Nyuwun priksa sababe Begawan Animandaya nganti ngalami panandhang abot.

Bathara Dharma mangsuli, yen Begawan Animandaya ngundhuh wohing pakarti. Biyen nalika isih cilik kerep dolanan kinjeng, disuduk silite. Mula wis trep yen Sang Begawan ngalami kaya nasibe kinjeng, disuduk bokonge. Kuwi jenenge hukum karma.

Para resi matur yen Bathara Dharma ora adil. Miturut wewarah suci, bocah cilik sing umure kurang saka 14 taun, yen tumindak luput, durung kena diukum, amarga bocah sing durung diwasa iku durung bisa mbedakake ala bener, becik lupute. Hukum karma ora mung mligi kanggo manungsa ing marcapada, nanging uga tumrap para dewa. Amarga Bathara Dharma tumindak luput, matrapi pidana marang wong kang ora samesthine kapidana, Bathara Dharma didongakake bakal manjanma ing marcapada dadi wong pincang, lair saka guwa garbane wanita darah sudra.

Ucape para resi iku dadi kasunyatan. Bathara Dharma manjanma ing marcapada dadi Yamawidura.

Pirsani Uga

Begawan Sempani

Resi Kowara
Manumayasa iku putrane Sang Parikenan. Bebarengan karo miyose Manumayasa, Sanghyang Ismaya didhawuhi tumurun ing marcapada dening Sang Hyang Tunggal (ramane), dadi pamomonge Manumayasa saanak turune. Sang Hyang Ismaya nyendikani dhawuh, banjur tumurun ing marcapada, nganggo jeneng Semar Badranaya ya Janggan Semarasanta. Manggon ing Desa Karangkadhempel. 

Amarga jejibahane momong, Semar saben dinane ndherek Sang Manumayasa ana ing Pertapan Wukir Retawu. Ing crita pedhalangan, Pertapan Wukir Retawu uga sinebut Pertapan Rawisrêngga (Sapta rengga, Saptaharga). 

Sawijining dina Manumayasa tindhak cangkrama ing alas, didherekake Semar. Dumadakan kepethuk macan 2 kang sajak keluwen banget, mula banjur nubruk Manumayasa lan Semar. Dadi perang rame. Bareng macan 2 iku dipanah dening Manumayasa, badhar sejatining wujud dadi putri 2 sulistya warnane, yaiku Dewi Kaniraras (Retnawati) lan Dewi Kanastri.

Dewi Kaniraras (Retnawati) kagarwa Manumayasa, peputra 2, yaiku Sekutrem lan Sriyati. Dene Dewi Kanastri dadi garwane Semar, peputra 10, yaiku (1) Sang Hyang Wungkuhan (Sang Hyang Bongkokan), (2) Sang Hyang Siwah, (3) Sang Hyang Wrehaspati, (4) Sang Hyang Yamadipati, (5) Sang Hyang Surya, (6) Sang Hyang Candra, (7) Sang Hyang Kuwera, (8) Sang Hyang Tamburu, (9) Sang Hyang Kamajaya, (10) Dewi Sarmanasiti (Darmanastiti). 

Sawise kabeh putrane diwasa lan palakrama, Begawan Manumayasa kagungan putu 1, yaiku Bambang Sakri. Bambang Sakri sawise diwasa antuk jodho Dewi Sati, putrane ratu ing Tebelasuket Prabu Partawijaya. 

Sawijining dina Prabu Partawijaya manggihi Begawan Manumayasa, nyuwun diwejang aji Pamosa, sing dayane yen diwateg bisa wujud brahala (buta gedhe). Begawan Manumayasa nulak kanthi rembug alus. Prabu Partawijaya adreng karsane, awit kepengin banget dadi wong pinunjul ing babagan kadigdayan, mula ngangseg rembuge. Begawan Manumayasa jengkel penggalihe. Ing atase wis ditulak alus kok malah ndeseg rembug kaya wong nagih utang. Satemah kawijil pangandikane, "Sinuwun, panjenengan menika ratu gung binathara, mung cacade yen duwe kekarepan kok ora kena disemayani, kaya patrape buta." 

Mandi sabdane Begawan Manumayasa. Sanalika Prabu Partawijaya dadi buta gedhe. Bareng priksa wujude sing wis malih ala, tuwuh keduwunge. Banjur nyuwun ruwat (nyuwun dibalèkaké ing wujude sekawit). Nanging Begawan Manumayasa ora bisa. Prabu Partawijaya duka yayah sinipi. Begawan Manumayasa dicandhak banjur dicokot gulune, tugel thel. Begawan Manumayasa seda. 

Begawan Sekutrem lan Bambang Sakri bela patine Begawan Manumayasa. Kekarone uga mati dicokot gulune. Dewi Sati bareng sumurup garwane seda, sedhih banget penggalihe. Nalika butane noleh ing penere Sang Dewi, Dewi Sati girap-girap, banjur lumajar nggendring. Nanging apes, sukune kesrimpet jarike, satemah tiba krungkeb. Bayi sing dikandhut mbrojol durung wayahe lair. Bayi iki tembene jeneng Palasara.
Raden Kumbakinumba (Ditya Kumba) iku putrane Raden Kumbakarna lan Dewi Kiswani. Duwe kadang tuwa tunggal rama ibu, asmane Raden Aswanikumba. Tokoh iki mung tinemu ing wayang Ramayana, lan metune nalika dumadi perang Ngalengka.

Kacarita sapatine putra 7 (Bukbis Mukasura, Trisirah, Trikaya, Narantaka, Dewantaka, Trinétra, lan Triweneh), Prabu Dasamuka sungkawa banget penggalihe. Nganti sawetara suwene jumeneng ana ing gapuraning pura tanpa ngandika. Dumadakan katungka sowane Raden Aswanikumba lan Raden Kumbakinumba.

"Wa Prabu, kula tingali sajak sungkawa penggalihipun. Menapa ta ingkang anjalari sungkawaning penggalih?" pitakone Raden Aswanikumba.

"Lantip panggraitamu, ngger Aswanikumba. Ri kalenggahan iki, aku kelangan putra 7 sing gagah-gagah, lan digdaya kabeh. Padha gugur ing paprangan mungsuh kethek-kethek balane Ramawijaya, " ngendikane Prabu Dasamuka.

"Wa Prabu sampun ngantos kagungan penggalih was sumelang. Taksih wonten kula lan adhi kula Kumbakinumba. Kula badhe rumeksa kasugengan paduka kanthi setya saha tulusing manah. Sagah labet jiwa raga dhateng paduka. Boten badhe ngucira ing yuda lumawan mengsah. Kakarsakna mangsah yuda sawanci-wanci, sendika. Milanipun sampun ngantos Wa Prabu ngelantur penggalih sungkawa, " ature Raden Aswanikumba.

"Bagus. Banjur apa piyandelmu kanggo ngadhepi Rama sabalane?" pandangune Prabu Dasamuka.

"Kula lan rayi kula menika boten saged pejah. Upami kula pejah ing paprangan, dipun langkahi rayi kula, kula saged gesang malih. Semanten ugi kosokwangsulipun. Yayi Kumbakinumba pejah, kula langkahi saged gesang malih. Mila kula cumadhong dhawuh. Kula nedya ngetingalaken dharma bekti dhumateng paduka."

"Aja kesuwen, gage majua ing paprangan. Sirnakna Rama sawadyabalane. Yen kowe bisa menang perangmu, gedhe ganjaran kang bakal dakparingake marang kowe sakloron, " dhawuhe Prabu Dasamuka.

Sawise nyembah, Raden Aswanikumba lan Raden Kumbakinumba sigra manjing ing pabaratan. Kekarone pancen digdaya tenan. Angger siji mati, dilangkahi sijine, urip maneh. Wanara pirang-pirang kang ngrubut, padha mati ketaman gadane.

Anoman sigra sowan Raden Wibisana. Nyuwun pamrayoga supaya bisa nyirnakake Aswanikumba lan Kumbakinumba. Dingendikani yen kekarone kudu mati bareng. Anoman matak aji Mundri, nuli mangsah yuda maneh. Aswanikumba lan Kumbakinumba dicandhak gulune, banjur diedu mustakané. Kekarone sirna margalayu. Wiwit iku, perang mungsuhe diedu sirahe banjur diarani diedu kumba.
Itzy () ya iku klompok pamusik bocah wadon besutané JYP Entertainment kanthi 5 anggota, ya iku Hwang Ye-ji, Choi Ji-su, Shin Ryu-jin, Lee Chae-ryeong, lan Shin Yu-na. Klompok pamusik iki debut tanggal 12 Februari 2019, kanthi ngrilis singel judulé It'z Different .
Le Sserafim (/ləːˈsəʁafɪm/;       ; ditulis kanthi gaya ing aksara gedhé kabèh) ya iku klompok juru nembang wadon kapisan kolaborasiné Source Music lan Hybe Corporation. Grup iki dumadi saka 5 wong, yaiku Sakura, Chae-won, Yun-jin, Kazuha lan Eun-chae. Le Sserafim debut kanthi album mini kapisan "Fearless" kanthi judhul lagu sing padha ing tanggal 2 Mei 2022. Sadurunge Tanggal 28 Maret 2022 jam 00.00 (WKS) / 27 Mar 2022 22.00 (WIB), Le Sserafim ngetokaké logo resmi sadurunge debut.
CryEngine (ditulis kanthi gaya minangka CRYENGINE) ya iku mesin gim sing dirancang dening pangembang gim saka Jerman, Crytek. Mesin gim iki wis digunakake ing kabeh judhul, uga versi dhisikané gim Far Cry. Mesin gim iki terus dianyari kanggo ndhukung konsol lan piranti kasar anyar kanggo gim besutané Crytek. Mesin iki uga wis digunakaké déning gim-gim babarané pihak katelu ing ngisoré skema lisensi Crytek, kaya ta Sniper: Ghost Warrior 2 lan SNOW . Warhorse Studios migunakaké versi kang wis dimodifikasi kanggo gim RPG karajan abad pertengahan Kingdom Come : Deliverance. Ubisoft mertahanaké versi gubahan CryEngine sing wis akèh diowahi saka Far Cry asli aran Dunia Engine. Mesin gim iki digunakaké ing versi sabanjure saka seri Far Cry .

Miturut akèh laporan tanpa jeneng ing April 2015, lisensi CryEngine dituku Amazon kanthi rega $50-70 yuta.  Akibaté, ing Februari 2016, Amazon ngetokaké versi CryEngine sing wis digarap ulang kanthi jeneng Amazon Lumberyard .
Mesin gim yaiku kerangka piranti lunak sing dirancang utamané kanggo ngembangaké gim video sing umumé wis ana pustaka saha program pandhukung ing jeroné.  Aran "mesin" ing istilah iki padha karo istilah " mesin piranti lunak" sing digunakaké ing industri piranti lunak .

Mesin gim uga bisa diartiaké piranti lunak pangembangan kang migunaaké kerangka iki, biasane nyediaaké werna-werna perkakas saha fitur kanggo ngembangaké gim  

Pangembang bisa nggunakaké mesin gim kanggo nggawé gim Konsol uga gim kanggo jinis komputer liyané. Piguna inti sing biasané ana ing mesin gim kaya ta mesin render kanggo grafis 2D utawa 3D, mesin fisika utawa deteksi tabrakan (lan respon tabrakan), swara, koding, animasi, kacerdhasan gawéyan, jaringan, streaming, manajemen memori, threading, dhukungan lokalisasi, grafik pemandangan, saha dhukungan kanggo video sinematik . Naraguna mesin gim asring ngirit ing proses pangembangan game kanthi nggunakaké maneh/modifikasi ing akeh bageyan, mesin gim sing padha kanggo ngasilaké gim sing beda  utawa kanggo ngrewangi porting game menyang werna-werna platform.
Line (ditulis nganggo aksara gedhé) yaiku aplikasi paguneman instan gratis sing bisa digunakaké ing manéka piranti elektronik, kayata ponsel pinter, tablet, uga komputer. Naraguna Line bisa ngirim teks, gambar, video lan audio, saha nindakake guneman VoIP uga konferensi video gratis. Ora mung kuwi, Line minangka platform sing nyediaaké maneka warna layanan kalebu dompet digital sing diarani Line Pay, streaming warta sing diarani Line Today, video on demand sing diarani Line TV, saha distribusi komik digital sing diarani Line Manga uga Line Webtoon. Layanan kuwi kabeh dioperasikaké dening Line Corporation, Naver Corporation sing dumunung ing Seoul lan anak parusahan Softbank Group sing ana ing Tokyo.
jmpl|Piranti alus Pidgin 2.0 kanggo ngirim guneman instan

Paguneman instan (basa Indhonésiya: perpesanan instan) yaiku tata cara ngirim guneman (pesen) kanthi cepet liwat jaringan internet saka komputer siji menyang komputer liyane. 

Konsep sing digunakaké dening teknologi iki metu nalika wiwité pangembangan sistem operasi UNIX lan jaringan Internet; naraguna sing wes mlebu ing jaringan bisa ngirim printah ing liwat talk, write, lan finger kanggo ndeleng sapa wae sing wis mlebu lan pungkasané bisa ngirim guneman cekak (pesan singkat).

Aran "paguneman instan" saiki umumé nuduhaké teknologi sing dipopuleraké dening America Online (AOL), sing banjur diterusaké dening Yahoo! Messenger ), Google, lan Microsoft ( Windows Live Messenger ) uga parusahan liyané.
KakaoTalk yaiku aplikasi ngirim guneman lintas platform kang sumadhiya kanggo naraguna ponsel pinter. KakaoTalk ngidini naraguna ngirim guneman tanpa mbayar amarga nggunakaké jaringan internet kanggo ngirim pesen mau. KakaoTalk uga duwé fitur mbagekaké berkas, guneman grup, saha fitur liyané.
OpenAI yaiku laboratorium riset kacerdhasan gawéyan sing dumadi saka parusahan waralaba OpenAI LP lan perusahaan induk nirlaba, OpenAI Inc. Para pangadegé (utamané Elon Musk lan Sam Altman ) kasurung rasa wedi marang kemungkinan yen kacerdhasan gawéyan bisa ngancam uripé manungsa.   Klompok pandukung OpenAI wis niati kanggo mbiayai proyek iki sing gedhéné $ 1 milyar, wong- wong kuwi yaiku Reid Hoffman, Jessica Livingston, Peter Thiel, Greg Brockman lan Sam Altman. Elon Musk mundur saka dewan ing Februari 2018 nanging isih dadi panderma. Ing 2019, OpenAI LP nampa invèstasi US$1 milyar saka Microsoft .
Daniella Nicole Pineda (lair 20 Februari 1987) yaiku aktris, panulis, lan pelawak saking Amerika. Dheweke ikun lair ing Oakland, California .  Dheweke misuwur amarga perané minangka mbintangi film Jurassic World lan perane dadi Zia ing film kui.

Rodriguez ing : Fallen Kingdom .  Dheweke uga miwiti karir dadi artis sing main ning serial televisi The Originals, Daniella ing film kui berperan dadi Sophie.

Referensi 

 
Wong urip
Lair 1987
Articles with hCards

Jennifer O'Neill (dilairake tanggal 20 Februari 1948) O'Neill iku nduweni bakat akeh sing ndadekke dheweke iso dadi aktris, model, penulis, lan aktivis asal Brasil. Dheweke misuwur amarga karir modeling lan juru bicara karo CoverGirl . Dheweke wis tau main ing film Summer of '42sing nampa penghargaan Oscar ing taun 1971. Dheweke uga tau mbintangi film horor sing judule Scanners (1981), lan mbintangi serial televisi Cover Up (1984-85). Jennifer O'Neill  uga aktif nganti saiki ing gerakan hak-anti-aborsi-.

Urip pribadi 
O'Neill lair ing Rio de Janeiro, Brasil lan berasal saka kulawarga sugih. Dheweke digedhekake ing 3 kuto yaiku New Rochelle, New York lan Wilton, Connecticut. O'Neill sekolah ing Dalton School ing Manhattan . Dheweke nikah nalika umur 17. 

Nalika isih enom dheweke dadi penunggang kuda lan dadi model sing ana ing sampul majalah <i id="mwIA">Vogue</i>, <i id="mwIg">Cosmopolitan</i>, lan Seventeen, entuk bayaran ngantos $80.000 ing taun 1962. 

O'Neill wis tau nikah ping sanga karo wolung bojo (dheweke nikah banjur pegatan, lan nikah maneh karo bojone sing nomer enem sing jenengen Richard Alan Brown).  seko pernikahane sing mau kui, Dheweke duwe anak telu saka bapak telu.

Karya tulis 

 Surviving Myself, (1999)
 from Fallen to Forgiven, (2002)
 You're Not Alone: Healing Through God's Grace After Abortion. (2005)
 Remarkable Women, (2005)
 A Fall Together, (2006)
 A Winter of Wonders, (2007)
 A Late Spring Frost, (2007)
 Faith Lessons, (2008)

Referensi

situs web liyane 

 website resmi
 
 Jennifer O'Neill at the TCM Movie Database
Wong urip
Lair 1948
Patty Aubery ya iku penulis Amérika sing lair ing California. Dheweke nulis sawetara buku kaya seri Chicken Soup for the Soul, kalebu Chicken Soup for the Christian Soul.

Saking pengin nguripake hak wanita, Aubery nulis buku mung kanggo wong wadon, Chicken Soup for the Christian Woman's Soul. Buku iki nyeritaké kisah-kisah babagan wong wadon sing ngadhepi tantangan, wektu sing angel lan mbaharani imané. Bab-bab ing buku iki antarané: Iman, Katresnan Kulawarga, Kekuwatan Gusti, Kekoncoan, Perbedaan, Tantangan lan Kaajaiban. 

Dheweke ana ing program TV "Wake!" ing taun 2015.  Ing taun 2017 dheweke uga ana ing film Soul of Success.  Tulisan-tulisan dheweke ngundang kawigaten ing babagan pitulung diri.   Dheweke ngasilaké sumbangan kanggo sawetara buku ing babagan pitulung diri,   pikiran lan awak,  latihan,  perjuangan urip,  dhuwit,  sukses,  lan inovasi.  Lisa Nichols nulis yen Aubery "kekuwatan kanggo kemungkinan".  Akeh wong mikir buku dheweke penting kanggo diwaca.

Bibliografi[sunting | sunting sumber] ngganti sumber] 
Chicken Soup for the Christian Soul dening Jack Canfield lan Mark Victor Hansen lan Patty Aubery, ISBN-10: 1558745017

Chicken Soup for the Christian Woman's Soul dening Jack Canfield lan Mark Victor Hansen lan Patty Aubery, ISBN-10: 9781623610432

Chicken Soup for the New Mom's Soul dening Jack Canfield lan Mark Victor Hansen lan Patty Aubery ISBN-10: ‎1623610583

Chicken Soup for the Sister's Soul dening Jack Canfield lan Mark Victor Hansen lan Patty Aubery ISBN-10: 1623610044

Chicken Soup for the Beach Lover's Soul dening Jack Canfield lan Mark Victor Hansen lan Patty Aubery ISBN-10: 1623610591

Chicken Soup for the Father & Daughter Soul dening Jack Canfield lan Mark Victor Hansen lan Patty Aubery ISBN-10: 1623610265

Chicken Soup for the Christian Teenage Soul dening Jack Canfield lan Mark Victor Hansen lan Patty Aubery ISBN-10: 1623610109

Chicken Soup for the Expectant Mother's Soul dening Jack Canfield lan Mark Victor Hansen lan Patty Aubery ISBN-10: 1623610931

Chicken Soup for the Cancer Survivor's Soul dening Jack Canfield lan Mark Victor Hansen lan Patty Aubery ISBN-10: 1623610397

Chicken Soup for the Surviving Soul dening Jack Canfield, Bernie S. Siegel, lan Patty Aubery. ISBN-10: 8187671130

Permission Granted dening Kate Butler Cpsc lan Patty Aubery. ISBN-10: 1948927152

Capture Your Power dening Patty Aubery lan Mark Mirkovich. ISBN-10: 1732470308

Referensi